अन्ना की खातिर आरजेडी विधायक ने की बगावत  
अन्ना के जन लोकपाल बिल को लेकर आरजेडी के विधायक आसिफ मोहम्मद खान ने पार्टी के खिलाफ मोर्चा खोला है।
अन्ना के जन लोकपाल बिल को लेकर आरजेडी के विधायक आसिफ मोहम्मद खान ने पार्टी के खिलाफ मोर्चा खोला है। आसिफ ने अन्ना को समर्थन देने के लिए पार्टी की हर तरह की कार्रवाई भी झेलने को तैयार हैं। वो पार्टी के फैसले के खिलाफ जाकर अन्ना का समर्थन कर रहे हैं।   उन्होंने पार्टी के अध्यक्ष लालू प्रसाद यादव को खत लिखकर अपनी नाराजगी भी जताई है। आसिफ ने लालू को जेपी आंदोलन का हवाला देकर लिखा है कि अब भी देर नहीं हुई है और आरजेडी अन्ना को समर्थन दे सकती है। आसिफ 2009 में ओखला से विधायक चुने गए थे। इसके अलावा वो दिल्ली में आरजेडी के पहले विधायक हैं।